**Reglement for bruk av Niitohárji**

*For alle som oppholder seg i idrettshallene gjelder regler om alminnelig god oppførsel og orden. Dette vil gi bedre trivsel for alle, og skape gode helsemessige forhold og hindre unødig slitasje på bygning og inventar.*

Def.: «Trener», er ansvarlig person som er oppsatt på tildelt halltime. Ansvarlig person skal alltid være over 18 år.

1. Trener har ansvar for hallen/styrkerom under tildelt time, og at reglement for bruk av Niitohárji følges.
2. Etter avsluttet trening skal trener påse at alle han/hun har ansvar for forlater anlegget og at alle dører låses. Den siste brukeren av hallen skal påse at lys er slukket i hallen, garderobe, gang og påse at døren er låst.
3. Sko som brukes ute skal ikke brukes inne i hallen eller på styrkerommet.
4. Alt utstyr skal settes på plass etter bruk, og hallen/styrkerom skal være klar for neste gruppe. Dette gjelder også benyttede garderober. Forlat hallen/styrkerom i den stand du selv ønsker å finner det.
5. Ytterdørene skal til enhver tid være låst, trenerkode skal benyttes.
6. Adgangskort skal kun benyttes av den som står som ansvarlig trener. Dersom noen andre skal være ansvarlig for en gitt time, må det gis beskjed om dette til niitoharji@karasjok.kommune.no.
7. Endring i fordeling av halltimer skal skje via kommunens kontaktperson.
8. Utover alminnelig erstatningsrettslig ansvar er Karasjok kommune uten ansvar for ulykker eller skade på personer eller eiendom, tap av private effekter, verdisaker og lignende i forbindelse med utleie.
9. Lokale og inventar skal behandles med forsiktighet og forlates i den stand man fant det. Enhver skade på bygg, lokaler, inventar og utstyr skal dekkes av leietaker.
10. Skader og uregelmessigheter meddeles straks til niitoharji@karasjok.kommune.no.
11. Trener skal alltid ha kompetanse innen førstehjelp og selv medbringe nødvendig førstehjelpsutstyr, og orientere seg om branninstruks og nødutganger.
12. Hjertestartermaskin finnes utenfor vaktrommet. Trener skal kunne bruke denne.
13. I etterkant av tildeling av halltimer vil det årlig bli gitt en gjennomgang av reglementet, bruk av hjertestarter, samt orientering om branninstruks. Orienteringen skjer i Niitohárji, og det forventes at alle trenere stiller på dette.